पाएं अपने शहर की ताज़ा ख़बरें और फ्री ई-पेपरडाउनलोड करें
कोतवाली थाना क्षेत्र के धन्ना तलाई में एक कबाड़ी के गोदाम में आग लगने से करीब एक लाख रुपए का सामान जल गया। हालांकि सूचना मिलने के बाद दो दमकल रात को ही मौके पर पहुंची और आग बुझाना शुरू किया। करीब एक घंटे में आग पर काबू पा लिया गया, लेकिन तब तक करीब एक लाख रुपए का नुकसान हो चुका था। बताया जा रहा है कि शॉर्ट सर्किट से आग लगी है।
फायर ब्रिगेड प्रभारी शैतान सिंह मीणा ने बताया कि रात 2 बजे सूचना मिली की धन्ना तलाई के पास एक कबाड़ी के गोदाम में आग लग गई है। इसके तुरंत बाद दो दमकल मौके पर भेज दी गई थी। तब तक आसपास के काफी लोग यहां इकट्ठा हो गए थे और कुछ लोग आसपास से पानी लाकर भी बुझाने का प्रयास करते रहे, लेकिन आग इतना बड़ा रूप ले चुकी थी कि दोनों दमकलों को भी आग पर काबू पाने में करीब एक घंटा लग गया। तब तक ज्यादातर सामान जलकर खाक हो चुका था।
कबाड़ मालिक के अनुसार इस सामान की कीमत करीब एक लाख रुपए के आसपास है। इस संबंध में कबाड़ मालिक या किसी अन्य की ओर से पुलिस में कोई रिपोर्ट दर्ज नहीं कराई गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn